Fra starten og frem til senmiddelalderen var myntene laget i sølv , eller legeringer med et visst sølvinnhold, og verdien skulle tilsvare en viss sølvvekt. På 1500- og 1600-tallet ble også enkelte mynter preget i gull . Fra slutten på 1700-tallet ble også de laveste valørene preget i kobber eller kobberlegeringer. På 1900-tallet ble det vanlig med ulike nikkellegeringer som myntmateriale. Under okkupasjonen (1940–45) ble nikkel og kobber erstattet med 5-, 2- og 1-ørene i jern og 50-, 25- og 10-ørene i sink fordi kobbernikkel var ettertraktet som råstoff i rustningsindustrien.